## Operationsstue på AUH Skejby

Det blev bestemt, at projektets produkt skulle være designet til brug på en operationsstue. I den forbindelse blev der taget kontakt til funktionsleder og overlæge Ulf Thyge Larsen på dagkirurgisk afdeling på AUH Skejby. Her blev der arrangeret et en rundvisning af afdelingen med særlig fokus på indretningen i operationsstuen.

Operationsstuen er indrettet med to skærme.[[1]](#footnote-1) En skærm til kirurgen, som er nærmest operationsbordet. Her vises signaler i form af grafer, talværdier og alarmering for blodtryk, hjerterytme, puls osv.[[2]](#footnote-2) Samt der er en fryse funktion, som der kunne anvendes til at få et stilbillede af grafen. Der er en alarmeringsfunktion, som bliver aktiveret ved højt- eller lavt blodtryk. Alarmen vises ved rødt lys på skærmens øverste ramme, samt en alarmerende lyd[[3]](#footnote-3). Denne lyd kan der skrues ned for, samt den kan pauses i 3. min ved tryk på knap, så der er mulighed for lidt arbejdsro.

Den anden skærm er til anæstesisygeplejersken, som er koblet til en computer. Her kan der oprettes forbindelse til den elektroniske patientjournal(EPJ) vha. brugerID og password. Her dokumenterer anæstisisygeplejersken undervejs i operationen.

Der var ved projekts start en ide om en akutfunktion kunne være anvendelig til eventuelle akutte operationer. Det blev derfor undersøgt om, der var en akutfunktion på operationsstuen. Det viste sig, at der ikke var nogen, idet der altid blev logget ind på patientens EPJ inden en operation. Dette gøres for at have fokus på eventuelle blodtryksværdier, medicin, hjerteproblemer osv. Efter de vigtigste værdier er gennemgået af kirurgen går operationen i gang, og sygeplejersken opdaterer undervejs i operationen med mere info fra EPJ, hvis det er af betydning.

Målingen af blodtrykket vises kontinuerligt ved overvågning under operationen. Selve blodtrykket under operation måles invasivt, hvilket vil sige at der er direkte adgang til patientens kars, hvor patientens arterier så er tilsluttet via et væskefyldt kateter[[4]](#footnote-4). Posen er under tryk(omkring 250-300 mmHg) og indeholder saltvand. Det er vigtigt at trykket i beholderen er højere end højeste blodtryk, så der kommer et lille flow, der har betydning for, at der ikke staser blod op. Sensoren indeholder en elastisk membran, som kan anvendes til nulpunktsjustering.

Fejlkilder ved blodtryksmålinger kan ske hvis der kommer luftbobler i slangen, hvilket kan være svært at undgå, men væsentligt at minimere. Kalibreringsproblemer kan også være en faktor, der kan give fejlværdier, men der udføres jævnlig kontrol af apparaterne.

På AUH Skejby var der også en lille kontakt med en medarbejder fra medicoteknisk afdeling, som kunne oplyse om, at kalibrering at blodtryksmålersystemet på operationsstuen sker ca. 1 gang årligt.

Tidligere er der målt non-invasiv (fokus på høj og lav) vha. stetoskop. …

1. Bilag: Billeder fra AUH Skejby nr. 1 [↑](#footnote-ref-1)
2. Bilag: Billeder fra AUH Skejby nr. 2 [↑](#footnote-ref-2)
3. Bilag: Billeder fra AUH Skejby nr. 3 [↑](#footnote-ref-3)
4. Figur 1 fra vejledning til semesterprojekt3: Diagram over tilslutning af et væskefyldt kateter til måling af blodtryk. [↑](#footnote-ref-4)